钦定古今图书集成/理学汇编/学行典/第192卷 > 尹成立
## 钦定古今图书集成/理学汇编/学行典/第192卷 > 尹成立

按《吉安府志》：“尹成立，字能敬，泰和人。元季兵乱，其家
母弟各被掳相失，惟成立以善卜脱免。已而佯卖卜
军中，求母，幽忧饮泣。至袁州新昌，有军人送还其母，
贷金一斤谢之，乃又榜求弟所在，偶奔告者，即携金
二斤俱往，果又得弟归。母为继母，弟异母弟也，出万
死一生，竟全母弟。闻者叹赏。”

===曾源友===按《吉安府志》：“曾源友，泰和人。任石城训导。元季，红巾
寇掠县，源友负母出走，遇寇欲劫之去，源友跪陈母
老，寇怒，欲害其母。源友以身蔽母，寇连刃之，几死。适
寇帅踵至，悯其孝，给以米肉，且敷善药，得免归。母卒，
哀毁庐墓，有司具实以闻，为立孝子亭于墓所。”